
੧ਓ ਵਾਹਿਗੁਰੂ ਜੀ ਕੀ ਫਤੇ ॥ 
ਪਾਤਿਸ਼ਾਹੀ ੧੦ ਚੌਪਈ ॥ 
ਪੁਨ ਰਾਛਸ ਕਾ ਕਾਟਾ ਸੀਸਾ । ਸ੍ਰੀ ਅਸਿਕੇਤ ਜਗਤ ਕੇ ਈਸਾ । ਪੁਹਪਨ ਬ੍ਰਿਸਟਿ ਗਗਨ 
ਤੇ ਭਈ । ਸਭਹਿਨ ਆਨ ਬਧਾਈ ਦਈ । ਧੰਨਿਯ ਧੰਨਿਯ ਲੋਗਨ ਕੇ ਰਾਜਾ । ਦੁਸਟਨ 
ਦਾਹ ਗਰੀਬ ਨਿਵਾਜਾ । ਅਖਲ ਭਵਨ ਕੇ ਸਿਰਜਨ ਹਾਰੇ । ਦਾਸ ਜਾਨਿ ਮੁਹਿ ਲੇਹੁ ਉਬਾਰੇ 
1੨। 
ਕਬਿਯੋ ਬਾਚ ਬੇਨਤੀ ॥ ਚੌਪਈ ॥ 

ਹਮਰੀ ਕਰੋ ਹਾਥ ਦੈ ਰੱਛਾ । ਪੂਰਣ ਹੋਇ ਚਿਤਿ ਕੀ ਇੱਛਾ । ਤ੍ਰ ਚਰਣਨ ਮਨ ਰਹੈ ਹਮਾਰਾ 
। ਅਪਨਾ ਜਾਨ ਕਰੋਂ ਪ੍ਰਤਿਪਾਰਾ ॥੧॥ ਹਮਰੇ ਦੁਸਟ ਸਭੇ ਤੁਮ ਘਾਵਹੁ । ਆਪ ਹਾਥ ਦੇ 
ਮੋਹਿ ਬਚਾਵਹੁ । ਸੁਖੀ ਵਸੇ ਮੋਰੋ ਪਰਵਾਰਾਂ । ਸੇਵਕ ਸਿਖ ਸਬੈ ਕਰਤਾਰਾ ॥੨॥ ਮੋ 
ਰੱਛਿਆ ਨਿਜ ਕਰ ਦੈ ਕਰੀਏ । ਸਭ ਬੈਰਨਿ ਕੋ ਆਜ ਸੰਘਰੀਏ । ਪੂਰਨ ਹੋਇ ਹਮਾਰੀ 
ਆਸਾ । ਤੋਰ ਭਜਨ ਕੀ ਰਹੈ ਪਿਆਸਾ ॥੩॥ ਤੁਮਹਿ ਛਾਡ ਕੋਈ ਅਵਰ ਨ ਧਿਆਊ । 
ਜੋ ਬਰ ਚਾਹੌ ਸੁ ਤੁਮਤੇ ਪਾਊ । ਸੇਵਕ ਸਿੱਖ ਹਮਾਰੇ ਤਾਰੀਅਹਿ । ਚੁਨਿ ਚੁਨਿ ਸਤ ਹਮਾਰੇ 
ਮਾਰੀਅਹਿ ॥੪॥ ਆਪ ਹਾਥ ਦੇ ਮੁਝੇ ਉਬਰਿਐ । ਮਰਣ ਕਾਲ ਕਾ ਤ੍ਰਾਸ ਨਿਵਰੀਐ । 
ਹੂਜੋ ਸਦਾ ਹਮਾਰੇ ਪੱਛਾ । ਸ੍ਰੀ ਅਸਿਧੁਜ ਜੂ ਕਰੀਅਹੁ ਰੱਛਾ ॥੫॥ ਰਾਖ ਲੇਹੁ ਮੁਹਿ 
ਰਾਖਨਹਾਰੇ । ਸਾਹਿਬ ਸੰਤ ਸਹਾਇ ਪਿਆਰੇ । ਦੀਨ ਬੰਧੁ ਦੁਸਟਨ ਕੇ ਹੰਤਾ । ਤੁਮਹੋ 
ਪੁਰੀ ਚਤੁਰਦਸ ਕੰਤਾ ॥੬॥ ਕਾਲ ਪਾਇ ਬ੍ਰਹਮਾ ਬਪੁ ਧਰਾ । ਕਾਲ ਪਾਇ ਸਿਵਜੀ ਅਵਤਰਾ 
! ਕਾਲ ਪਾਇ ਕਰ ਬਿਸਨ ਪ੍ਰਕਾਸਾ । ਸਕਲ ਕਾਲ ਕਾ ਕੀਆ ਤਮਾਸਾ ॥੭॥ ਜਵਨ ਕਾਲ 
ਜੋਗੀ ਸਿਵ ਕੀਓ । ਬੇਦ ਰਾਜ ਬ੍ਰਹਮਾ ਜੂ ਥੀਓ । ਜਵਨ ਕਾਲ ਸਭ ਲੋਕ ਸਵਾਰਾ । 
ਨਮਸਕਾਰ ਹੈ ਤਾਹਿ ਹਮਾਰਾ ॥੮॥ ਜਵਨ ਕਾਲ ਸਭ ਜਗਤ ਬਨਾਯੋ । ਦੇਵ ਦੇਤ ਜੱਛਨ 
ਉਪਜਾਯੋ । ਆਦਿ ਅੰਤਿ ਏਕੈ ਅਵਤਾਰਾਂ । ਸੋਈ ਗੁਰੂ ਸਮਝੀਅਹੁ ਹਮਾਰਾ ॥੯॥ 
ਨਮਸਕਾਰ ਤਿਸ ਹੀ ਕੋ ਹਮਾਰੀ । ਸਕਲ ਪ੍ਰਜਾ ਜਿਨ ਆਪ ਸਵਾਰੀ । ਸਿਵਕਨ ਕੋ 
ਸਿਵਗੁਨ ਸੁਖ ਦੀਓ । ਸਤੂਨ ਕੋ ਪਲ ਮੈਂ ਬਧ ਕੀਓ ॥੧੦॥ ਘਟ ਘਟ ਕੇ ਅੰਤਰ ਕੀ 
ਜਾਨਤ । ਭਲੇ ਬੁਰੇ ਕੀ ਪੀਰ ਪਛਾਨਤ । ਚੀਟੀ ਤੇ ਕੁੰਚਰ ਅਸਥੂਲਾ । ਸਭ ਪਰ ਕ੍ਰਿਪਾ 
ਦ੍ਰਿਸਟਿ ਕਰਿ ਫੂਲਾ ॥੧੧॥ ਸੰਤਨ ਦੁਖ ਪਾਏ ਤੇ ਦੁਖੀ । ਸੁਖ ਪਾਏ ਸਾਧਨ ਕੇ ਸੁਖੀ । 
ਏਕ ਏਕ ਕੀ ਪੀਰ ਪਛਾਨੈ । ਘਟ ਘਟ ਕੇ ਪਟ ਪਟ ਕੀ ਜਾਨੈ ॥੧੨॥ ਜਬ ਉਦਕਰਖ 
ਕਰਾ ਕਰਤਾਰਾ । ਪਰਜਾ ਧਰਤ ਤਬ ਦੇਹ ਅਪਾਰਾ । ਜਬ ਆਕਰਖ ਕਰਤ ਹੋ ਕਬਹੂੰ । 
ਤੁਮ ਮੈ ਮਿਲਤ ਦੇਹ ਧਰ ਸਭਹੂੰ ॥੧੩॥ ਜੇਤੇ ਬਦਨ ਸ੍ਰਿਸਟਿ ਸਭ ਧਾਰੇ । ਆਪੁ ਆਪਨੀ 
ਬੂਝ ਉਚਾਰੇ । ਤੁਮ ਸਭਹੀ ਤੇ ਰਹਤ ਨਿਰਾਲਮ । ਜਾਨਤ ਬੇਦ ਭੇਦ ਅਰੁ ਆਲਮ ॥੧੪॥ 
ਨਿਰੰਕਾਰ ਨ੍ਰਿਬਿਕਾਰ ਨ੍ਰਿਲੰਭ । ਆਦਿ ਅਨੀਲ ਅਨਾਦਿ ਅਸੰਭ । ਤਾ ਕਾ ਮੂੜ ਉਚਾਰਤ 

ਭੇਦਾ । ਜਾ ਕਾ ਭੇਵ ਨ ਪਾਵਤ ਬੇਦਾ ॥੧੫॥ ਤਾ ਕੋ ਕਰਿ ਪਾਹਨ ਅਨਮਾਨਤ । ਮਹਾ 
ਮੂੜ ਕਛੁ ਭੇਦ ਨ ਜਾਨਤ । ਮਹਾਦੇਵ ਕਉ ਕਹਤ ਸਦਾ ਸਿਵ । ਨਿਰੰਕਾਰ ਕਾ ਚੀਨਤ 
ਨਹਿ ਭਿਵ ॥੧੬॥ ਆਪ ਅਪਨੀ ਬੁਧਿ ਹੈ ਜੇਤੀ । ਬਰਣਤ ਭਿੰਨ ਭਿੰਨ ਤੁਹਿ ਤੇਤੀ । 
ਤੁਮਰਾ ਲਖਾ ਨ ਜਾਇ ਪਸਾਰਾ । ਕਿਹ ਬਿਧਿ ਸਜਾ ਪ੍ਰਥਮ ਸੰਸਾਰਾ ॥੧੭॥ ਏਕੈ ਰੂਪ 
ਅਨੂਪ ਸਰੂਪਾ । ਰੰਕ ਭਯੋ ਰਾਵ ਕਹੀ ਭੂਪਾ । ਅੰਡਜ ਜੇਰਜ ਸੇਤਜ ਕੀਨੀ । ਉਤਭੂਜ 
ਖਾਨਿ ਬਹੁਰਿ ਰਚਿ ਦੀਨੀ ॥੧੮॥ ਕਹੂੰ ਫੂਲ ਰਾਜਾ ਹ੍ਹੋ ਬੈਠਾ । ਕਹੂੰ ਸਿਮਟਿ ਭਯੋ ਸੰਕਰ 
ਇਕੈਠਾ । ਸਗਰੀ ਸ੍ਰਿਸਟਿ ਦਿਖਾਇ ਅਚੰਭਵ । ਆਦਿ ਜੁਗਾਦਿ ਸਰੂਪ ਸੁਯੰਭਵ ॥੧੯॥ 
ਅਬ ਰੱਛਾ ਮੇਰੀ ਤੁਮ ਕਰੋ । ਸਿਖਯ ਉਬਾਰਿ ਅਸਿਖਯ ਸੰਘਰੋ । ਦੁਸਟ ਜਿਤੇ ਉਠਵਤ 
ਉਤਪਾਤਾ । ਸਕਲ ਮਲੇਛ ਕਰੋ ਰਣ ਘਾਤਾ ॥੨੦॥ ਜੇ ਅਸਧੁਜ ਤੂ ਸਰਨੀ ਪਰੇ । ਤਿਨ 
ਕੇ ਦੁਸਟ ਦੁਖਤ ਹੂ ਮਰੇ । ਪੁਰਖ ਜਵਨ ਪਗ ਪਰੈ ਤੁਹਾਰੈ । ਤਿਨ ਕੇ ਤੁਮ ਸੰਕਟ ਸਭ 
ਟਾਰੈ ॥੨੧॥ ਜੋ ਕਲਿ ਕੋ ਇਕ ਬਾਰ ਧਿਐ ਹੈ । ਤਾ ਕੇ ਕਾਲ ਨਿਕਟਿ ਨਹੀ ਐਹੈ । 
ਰੱਛਾ ਹੋਇ ਤਾਹਿ ਸਭ ਕਾਲਾ । ਦੁਸਟ ਅਰਿਸਟ ਟਰੇ ਤਤਕਾਲਾ ॥੨੨॥ ਕ੍ਰਿਪਾ ਦ੍ਰਿਸਟਿ 
ਤਨ ਜਾਹਿ ਨਿਹਰਿਹੋਂ । ਤਾਕੇ ਤਾਪ ਤਨਕ ਮਹਿ ਹਰਿਹੋ । ਰਿਧਿ ਸਿਧਿ ਘਰ ਮੋ ਸਭ ਹੋਈ 
। ਦੁਸਟ ਛਾਹ ਛ੍ਰੇ ਸਕੈ ਨ ਕੋਈ ॥੨੩॥ ਏਕ ਬਾਰ ਜਿਨ ਤੁਮੈ ਸੰਭਾਰਾ । ਕਾਲ ਫਾਸ ਤੇ 
ਤਾਹਿ ਉਬਾਰਾ । ਜਿਨ ਨਰ ਨਾਮ ਤਿਹਾਰੋ ਕਹਾ । ਦਾਰਿਦ ਦੁਸਟ ਦੋਖ ਤੇ ਰਹਾ ॥੨੪॥ 
ਖੜਗ ਕੇਤ ਮੈ ਸਰਣਿ ਤਿਹਾਰੀ । ਆਪੁ ਹਾਥ ਦੇ ਲੇਹੁ ਉਬਾਰੀ । ਸਰਬ ਠਉਰ ਮੋ ਹੋਹੁ 
ਸਹਾਈ । ਦੁਸਟ ਦੋਖ ਤੇ ਲੇਹੁ ਬਚਾਈ ॥੨੫॥ ਕ੍ਰਿਪਾ ਕਰੀ ਹਮ ਪਰ ਜਗਮਾਤਾ । ਗ੍ਰੰਥ 
ਕਰਾ ਪੂਰਣ ਸੁਭ ਰਾਤਾ । ਕਿਲ ਬਿਖ ਸਕਲ ਦੇਹ ਕੌ ਹਰਤਾ । ਦੁਸਟ ਦੌਖੀਅਨ ਕੋਛੇ 
ਕਰਤਾ ॥੨੬॥ ਸੀ ਅਸਿਧੁਜ ਜਬ ਭਏ ਦਇਆਲਾ । ਪੂਰਣ ਕਰਾ ਗ੍ਰੰਥ ਤਤਕਾਲਾ । ਮਨ 
ਬਾਛਤ ਫਲ ਪਾਵੈ ਸੋਈ । ਦੂਖ ਨ ਤਿਸੈ ਬਿਆਪਤ ਕੋਈ ॥੨੭॥ਅੜਿੱਲ || ਸੁਨੈ ਗੁੰਗ ਜੋ 
ਯਾਹਿ ਸੁ ਰਸਨਾ ਪਾਵਈ । ਸੁਨੈ ਮੂੜ ਚਿਤ ਲਾਇ ਚਤੁਰਤਾ ਆਵਈ । ਦੂਖ ਦਰਦ ਭੌੰ 
ਨਿਕਟ ਨ ਤਿਨ ਨਰ ਕੇ ਰਹੈ । ਹੋਜੋ ਯਾਕੀ ਏਕ ਬਾਰ ਚੌਪਈ ਕੋ ਕਹੈ ॥੨੮॥ ਚੌਪਈ ॥ 
ਸੰਬਤ ਸਤਰਹ ਸਹਸ ਭਣਿਜੈ । ਅਰਧ ਸਹਸ ਫੁਨਿ ਤੀਨ ਕਹਿੱਜੈ । ਭਾਦਵ ਸੁਦੀ ਅਸਟਮੀ 
ਰਵਿਵਾਰਾ । ਤੀਰ ਸਤੁੱਦ੍ਵ ਗ੍ਰੰਥ ਸੁਧਾਰਾ ॥੨੯॥ ਇਤਿ ਸ੍ਰੀ ਚਰਿਤ੍ਰੋ ਪਖਯਾਨੇ ਤ੍ਰਿਯਾ 
ਚਰਿਤ੍ਰੇ ਭੂਪ ਮੰਤ੍ਰੀ ਸੰਬਾਦੇ ਚਾਰ ਸੈ ਚਾਰ ਚਰਿਤ੍ਰ ਸਮਾਪਤ ਮਸਤੁ ਸੁਭ ਮਸਤੁ ॥ 

